paragraph_text: American Life je deveti studijski album američke pjevačice Madonne objavljen 22. travnja 2003. pod Maverick Recordsom, a distribuiran pod Warner Bros. Recordsom. Album su u potpunosti napravili Madonna i Mirwais Ahmadzaï s osvrtom na mnoge dijelove američke kulture. Album se smatra konceptualnim albumom s temama "američkog sna" i materijalizma. Nadalje, teme albuma odbacuju reputaciju koju je Madonna stekla u 1980-im s njezinim hitom "Material Girl". American Life je folk album u najužem smislu a ne generalno pop album. Album sadrži i elemente rock i elektronske glazbe, a na mnogo pjesmama se osjeti utjecaj akustične glazbe.